S-608/2020

Mál þetta sem dómtekið var 1. október 2021 höfðaði Lögreglustjórinn á höfuðborgarsvæðinu með ákæru 24. febrúar 2020 á hendur ákærða R-kk-þgf K-kk-þgf S-kk-þgf, kt. [...], [...], [...]:

„fyrir eftirfarandi umferðarlagabrot;

1

I. (007- 2019- 8976)

Með því að hafa, mánudaginn 18. febrúar 2019, ekið bifreiðinni [...] undir áhrifum ávana- og fíkniefna sem bönnuð eru á íslensku yfirráðasvæði (45 ng/ml amfetamín í blóði) og því ekki verið fær um að stjórna bifreiðinni örugglega, á Reykjanesbraut til móts við álverið í átt að Hafnarfirði.

Telst þessi háttsemi ákærðu varða við 1. mgr., sbr. 2. mgr. 45. gr. a, sbr. 5. gr. laga nr. 66/2006, allt sbr. 1. mgr. 100. gr. umferðarlaga nr. 50/1987.

2

II. (008- 2019- 12062)

Með því að hafa, mánudaginn 19. ágúst 2019 ekið bifreiðinni [...], vestur Reykjanesbraut við Vogastapa, Vatnsleysustrandarhreppi undir slævandi áhrifum lyfjanna Alprazolams (53 ng/ml í blóði), Díazepam (500 ng/ml í blóði) og Nordíazepam (155 ng/ml í blóði) og því verið ófærum að stjórna bifreiðinni örugglega.

Telst háttsemi þessi varða við 2. mgr. 44. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. Meðferð málsins tafðist vegna aðstæðna ákærða. Ákveðið var að reyna nýta þann tíma til að sameina mál frá Lögreglustjóranum á höfuðborgarsvæðinu við málið. Undir rekstri málsins voru fleiri mál gegn ákærða kláruð og voru þau öll sameinuð þessu máli sbr. heimild 1. mgr. 169. gr. laga nr. 88/2008 í þinghaldi 1. október 2021. Að endingu voru þrjú mál sameinuð við upphaflega málið. Verður nú gerð grein fyrir málunum.

Fyrsta málið er S - 2610/2020 sem Lögreglustjórinn á Suðurnesjum höfðaði á hendur ákærða með ákæru 21. september 2020:

„fyrir umferðarlagabrot, með því að hafa, mánudaginn 24. febrúar 2020, ekið bifreiðinni [...], óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 485 ng/ml) á Reykjanesbraut, við Vogastapa, Reykjanesbæ.

Telst þessi háttsemi ákærða varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr. 101. gr. umferðarlaga nr. 77/2019.“

Næsta mál sem sameinað var málinu höfðaði Lögreglustjórinn á höfuðborgarsvæðinu með ákæru 6. október 2020 á hendur ákærða S - 2754/2020: „fyrir eftirtalin brot, framin á árinu 2020:

1. Umferðar- og fíkniefnalagabrot með því að hafa, föstudaginn 24. janúar, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 210 ng/ml og alprazólam 18 ng/ml) um Grensásveg í Reykjavík, við Miklubraut, þar sem lögregla stöðvaði aksturinn og haft í vörslum sínum 1,09 gaf amfetamíni sem lögregla fann við öryggisleit á ákærða.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, laugardaginn 8. febrúar, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 455 ng/ml og kókaín 45 ng/ml) um Stekkjarbakka í Reykjavík, við Hamrastekk, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Umferðarlagarbrot með því að hafa, sunnudaginn 29. mars, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 22 ng/ml, amfetamín 315 ng/ml, morfín 55 ng/ml og oxýkódon 100 ng/ml) um Stekkjarbakka í Reykjavík, við Reykjanesbraut, þar sem lögregla stöðvaði aksturinn.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa, föstudagin 3. apríl, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 125 ng/ml og alprazólam 21 ng/ml) vestur Álfhólsveg í Kópavogi, við hús nr. 24, þar sem lögregla stöðvaði aksturinn.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa, mánudaginn 8. júní, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist kókaín 40 ng/ml) um Borgarveg í Reykjavík, að Spöng, þar sem lögregla hafði afskipti af ákærða.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Umferðarlagabrot með því að hafa, laugardaginn 16. maí, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 9,7 ng/ml, amfetamín 350 ng/ml og klónazepam 49 ng/ml) um Miklubraut í Reykjavík, við Reykjanesbraut, þar sem lögregla stöðvaði aksturinn.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Umferðarlagabrot með því að hafa, sunnudaginn 31. maí, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 4,2 ng/ml, amfetamín 235 ng/ml, klónazepam 9,5 ng/ml, metýlfenídat 35 ng/ml og oxýkódon 70 ng/ml) um Þorragötu í Reykjavík, við Reykjavíkurflugvöll, þar sem lögregla hafði afskipti af ákærða.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

8. Umferðarlagabrot með því að hafa, fimmtudaginn 4. júní, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 340 ng/ml, klónazepam 6,5 ng/ml og oxýkódon 65 ng/ml) um Héðinsgötu í Reykjavík, við hús nr. 2, sem lögregla hafði afskipti af ákærða.

Telst brot þetta varða við 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 1,09 gaf amfetamíni skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Síðasta málið sem sameinað er máli þessu S - 1878/2021 höfðaði Lögreglustjórinn á Suðurnesjum á hendur ákærða með ákæru 15. september 2021:

„fyrir umferðarlagabrot, með því að hafa, fimmtudaginn 29. október 2020, ekið bifreiðinni [...], við Fitjar, Reykjanesbæ, undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 60 ng/ml) og því ekki verið fær um að stjórna bifreiðinni örugglega.

Telst þessi háttsemi ákærða varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr. 101. gr. umferðarlaga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí árið [...] og hefur samkvæmt framlögðu sakavottorði dagsettu 15. september 2021 ekki áður gerst sekur um refsiverða háttsemi. Með hliðsjón af framangreindu og atvikum máls þykir refsing ákærða hæfilega ákveðin 2.620.000 króna sekt til ríkissjóðs og komi 68 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, og jafnframt með vísan til 101. gr. og 102. gr. þágildandi umferðarlaga nr. 50/1987, rétt að svipta ákærða ökurétti í 5 ár frá birtingu dóms þessa að telja.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 1,09 g af amfetamíni, sem lögregla lagði hald á við rannsókn málsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 1.991.498 krónur. Ákærði greiði einnig þóknun skipaðs verjanda síns í málinu, B-kk-ef H-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, R-kk-nf K-kk-nf S-kk-nf, greiði 2.620.000 króna sekt til ríkissjóðs og komi til 68 daga fangelsis í stað sektarinnar verði hún eigi greidd innan fjögurra vikna frá uppkvaðningu dóms þessa.

Ákærði er sviptur ökurétti í 5 ár frá birtingu dóms að telja.

Ákærði sæti upptöku á 1,09 gaf amfetamíni.

Ákærði greiði 2.462.698 krónur í sakarkostnað, þ. m. t. þóknun skipaðs verjanda hans, B-kk-ef H-kk-ef lögmanns, sem þykir hæfilega ákveðin 471.200 krónur að virðisaukaskatti meðtöldum.

Ó-kk-nf E-kk-nf J-kk-nf